ཀྲང་ཀྲེང་གིས་ཉེ་བའི་ལོ་ཤས་རིང་འདམ་གཞུང་རྫོང་གིས་དམིགས་བསལ་ཐོན་ཁུངས་དང་ཟུང་འབྲེལ་བྱས་ཏེ་འཕེལ་རྒྱས་ཀྱི་འདུ་ཤེས་གསར་པ་ལག་བསྟར་བྱས་པས་འབྲོག་ལས་དང་།རིག་གནས་ཡུལ་སྐོར།རང་བྱུང་འཐུང་ཆུ་སོགས་ཐོན་ལས་ཀྱི་ལེགས་ཆ་སྔོག་འདོན་ཟམ་མི་ཆད་པ་དང་ཐོན་ལས་སྐྱེད་སྲིང་དབུལ་སྒྲོལ་འགག་སྒྲོལ་ལ་སྐུལ་འདེད་གཏོང་བའི་གཞི་རྩའི་ཐབས་ལམ་ལ་བརྩིས་ཡོད་པ་རེད།འདམ་གཞུང་རྫོང་གིས་འབྲོག་ལས་ཐོན་ཁུངས་ཀྱི་ལེགས་ཆར་བརྟེན་ནས་ལྗོངས་ཡོངས་ཀྱི་འབྲི་གཡག་གསོ་ཚགས་ཀྱི་བརྒྱུད་རིམ་ཧྲིལ་པོར་ཁུངས་འདེད་ཆོག་པའི་མ་ལག་གཅིག་པུ་དེ་བཙུགས་ཏེཐོབ་ཐང་ལག་ཁྱེར་ཡོད་པའིའབྲི་གཡག་གི་ཤ་བཙོངས་པ་དང་དུད་ཚང་དབུལ་པོའི་སྣེ་ཁྲིད་དེ་འབྲི་གཡག་གསོ་ཚགས་ཀྱིས་འབབ་འཕར་ཕྱུག་འགྱུར་ཡོང་བར་བྱས་པ་དེ་ཐོན་ལས་དབུལ་སྒྲོལ་གྱིགསེར་བྱངལ་གྱུར་པར་བྱས་པ་དང་།གནམ་མཚོའི་ཡུལ་སྐོར་མཛེས་ལྗོངས་ཁུལ་ལ་བརྟེན་ནས་རིག་གནས་ཡུལ་སྐོར་ལས་རིགས་འཕེལ་རྒྱས་བཏང་བས་གྲོང་ཁྱེར་ཡོངས་ཀྱི་སྔ་སྣུར་དུ་ས་ཁོངས་ཧྲིལ་པོའི་ཡུལ་སྐོར་འཆར་གཞི་བཀོད་ཟིན་པ་དང་སྦྲགསགནམ་མཚོདུས་བཞིའི་འབྲོག་གླུཞེས་པའི་ཐོན་ལས་གླིང་དང་ཁང་དམར་ཆུ་ཚན་གྱི་ངལ་གསོ་སྤྲོ་གསེང་གྲོང་ཚོའི་རྣམ་གྲངས་བཏོད་དེ་རྣམ་གྲངས་དེ་གཉེར་སྐྱོང་བྱས་པ་ལས་དུད་ཚང་ཀྱི་མང་ཚོགས་ལས་ཞུགས་ཐུབ་པ་བྱུང་བ།རང་བྱུང་འཐུང་ཆུའི་ཐོན་ཁུངས་ཕུན་སུམ་ཚོགས་པོར་བརྟེན་ནསགནམ་མཚོའི་གནས་ཆུའིསྤུས་རྟགས་བཏོད་པས་ལོར་རྣམ་གྲངས་དེས་མང་ཚོགས་ལ་སྒོར་ཁྲི་བགོ་བཤའ་བརྒྱབ་པ་རེད་ཅེས་བཤད།